૧૯૮૮ની સાલમાં શિસાન અને તેના સાથીઓએ દરેક શરીરના માપ લઈને તેનો અભ્યાસ કરવાનું શરૂ કર્યું. સૌ પ્રથમ તેમણે અમેરિકન લશ્કરમાં કામ કરતા બ્લેક ઍન્ડ વ્હાઈટ સ્ત્રી પુરુષોનો અભ્યાસ શરૂ કર્યોં. તેમણે શરીરના દરેક ભાગ વચ્ચેના અંતરના માપનો કમ્પેરેટિવ અભ્યાસ શરૂ કર્યોં. તેમને જાણવા મળ્યું કે શરીરના માપ કરતાં ચહેરાના માપ તદ્દન જુદાં હતા. અર્થાત્ શરીરના માપના લક્ષણો ઘણા અંશે સરખા હોઈ શકે પણ બે ચહેરાના માપમાં સમાનતા જોવા મળી નહીં. ખાસ કરીને તેમના ચહેરા પરના ટ્રાયએન્ગલ વિસ્તારના લક્ષણો યુનિક હતા એટલે કે આંખ, નાક અને હોઠ. આ ત્રણે બાબતમાં અનેક વિવિધતા જોવા મળે છે. કોઈપણ બે વ્યક્તિના ચહેરા એકદમ સરખા હોતા નથી. એક જ પરિવારની બે વ્યક્તિઓના ચહેરા સરખા જેવા લાગતા હોય તે છતાં તેમના આંખ, કાન અને હોઠના માપ, આકાર જુદા હોય છે.